Старшыню райвыканкама Алега Таргонскага трывожыць вырашэнне некаторых пытанняў у сельскай гаспадарцы. Ёсць азот, гаручае, а некалькі гаспадарак не прыступалі да падкормкі кукурузы, цукровых буракоў. Асабліва занепакоены кіраўнік раёна справамі ў фермерскай гаспадарцы “Раса-Агра”, дзе без дапамогі райвыканкама і зарплату іншы раз не могуць выплаціць. Патрабуецца ўмяшанне і ў дзейнасць Жыровіцкай сортавыпрабавальнай станцыі. Старшыня райвыканкама звярнуў увагу і на тое, што на сёння ў кожнай гаспадарцы ёсць землі, якія выкарыстоўваюцца неэфектыўна, або наогул не выкарыстоўваюцца.